CELEX: 32014R0114
Language: sl
Date: 2014-02-04 00:00:00
Title: Izvedbena uredba Komisije (EU) št. 114/2014 z dne 4. februarja 2014 o uvrstitvi določenega blaga v kombinirano nomenklaturo

7.2.2014   
            
            
               SL
            
            
               Uradni list Evropske unije
            
            
               L 38/22
            
         
      IZVEDBENA UREDBA KOMISIJE (EU) št. 114/2014
   z dne 4. februarja 2014
   o uvrstitvi določenega blaga v kombinirano nomenklaturo
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1) in zlasti člena 9(1)(a) Uredbe,
   ob upoštevanju naslednjega:
   
               (1)
            
            
               Da bi se zagotovila enotna uporaba kombinirane nomenklature, priložene k Uredbi (EGS) št. 2658/87, je treba sprejeti ukrepe za uvrstitev blaga iz Priloge k tej uredbi.
            
         
               (2)
            
            
               Uredba (EGS) št. 2658/87 določa splošna pravila za razlago kombinirane nomenklature. Ta pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali pa uvaja dodatne pododdelke ter se s posebnimi določbami Unije predpiše zaradi uporabe tarifnih in drugih ukrepov v zvezi z blagovno menjavo.
            
         
               (3)
            
            
               Po teh splošnih pravilih se blago iz stolpca 1 razpredelnice iz Priloge uvrsti pod oznake KN v stolpcu 2 na podlagi utemeljitve v stolpcu 3 iste razpredelnice.
            
         
               (4)
            
            
               Primerno je določiti, da se lahko imetnik v skladu s členom 12(6) Uredbe Sveta (EGS) št. 2913/92 (2) določeno obdobje še naprej sklicuje na zavezujoče tarifne informacije, ki se izdajo za blago, na katero se nanaša ta uredba, in niso v skladu s to uredbo. To obdobje bi moralo biti omejeno na tri mesece.
            
         
               (5)
            
            
               Ukrepi iz te uredbe so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznako KN iz stolpca 2 iste razpredelnice.
   Člen 2
   V skladu s členom 12(6) Uredbe (EGS) št. 2913/92 se je na zavezujoče tarifne informacije, ki niso v skladu s to uredbo, mogoče sklicevati še tri mesece po začetku veljavnosti te uredbe.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 4. februarja 2014
      
         
            Za Komisijo V imenu predsednika
         
         Algirdas ŠEMETA
         
         
            Član Komisije
         
      
   
   
      (1)  UL L 256, 7.9.1987, str. 1.
   
      (2)  Uredba Sveta (EGS) št. 2913/92 z dne 12. oktobra 1992 o Carinskem zakoniku Skupnosti (UL L 302, 19.10.1992, str. 1).
   
      PRILOGA
      
                  Opis blaga
               
               
                  Uvrstitev
                  (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  Barvni monitor z zaslonom s tekočimi kristali (LCD), z diagonalo zaslona približno 54 cm (21 palcev), z merami (brez stojala) približno 37 × 47 × 7 cm in:
                  
                              —
                           
                           
                              ločljivostjo 1 200 × 1 600 slikovnih pik,
                           
                        
                              —
                           
                           
                              razmerjem prikaza 3:4,
                           
                        
                              —
                           
                           
                              velikostjo slikovnih pik 0,270 mm,
                           
                        
                              —
                           
                           
                              frekvenco vodoravnega skeniranja od 31 do 76 kHz,
                           
                        
                              —
                           
                           
                              frekvenco navpičnega skeniranja od 49 do 61 Hz,
                           
                        
                              —
                           
                           
                              največjo svetlostjo 250 cd/m2, ki se lahko kalibrira,
                           
                        
                              —
                           
                           
                              skupnim vodoravnim in navpičnim zornim kotom 170°,
                           
                        
                              —
                           
                           
                              kontrastnim razmerjem 550:1,
                           
                        
                              —
                           
                           
                              odzivnim časom 30 ms,
                           
                        
                              —
                           
                           
                              gumbi za vklop/izklop in upravljanje, vključno z izbiro načina kalibracije.
                           
                        Opremljen je z naslednjimi vmesniki:
                  
                              —
                           
                           
                              DVI-I,
                           
                        
                              —
                           
                           
                              mini D-sub,
                           
                        
                              —
                           
                           
                              1 združilnikom USB in 2 razdružilnikoma USB.
                           
                        Ima funkcijo vrtenja za 90°.
                  Ima stojalo z mehanizmom, ki omogoča nagibanje in vrtenje, ter nesijočo površino. Lahko se tudi pritrdi na steno.
                  Izdelek ustreza standardom za digitalno tehnologijo preslikovanja in sporazumevanja (Digital Imaging and Communications in Medicine – DICOM), vključno z njihovim delom 14. Uporabnik lahko nastavi izjemno natančne vrednosti gama, svetlosti in barvne temperature, monitor pa omogoča prikazovanje stopnjevanja barv in sivin z natančnostjo, ki je potrebna za medicinsko diagnostiko.
                  Monitor je namenjen uporabi v medicinskih sistemih za prikazovanje radiografskih posnetkov pri klinični diagnostiki.
               
               
                  8528 59 31
               
               
                  Uvrstitev opredeljujejo splošni pravili 1 in 6 za razlago kombinirane nomenklature ter besedilo oznak KN 8528, 8528 59 in 8528 59 31.
                  Zaradi objektivnih značilnosti, kot so skladnost s standardi DICOM, zaradi katere lahko uporabnik nastavi izjemno natančne vrednosti gama, svetlosti in barvne temperature, monitor pa prikazuje stopnjevanje barv in sivin z natančnostjo, ki je potrebna za medicinsko diagnostiko, je monitor namenjen uporabi kot medicinski zaslon, ki se uporablja v medicinskih sistemih za prikazovanje radiografskih posnetkov pri klinični diagnostiki. Monitor se ne šteje za monitor, namenjen samo ali zlasti uporabi v sistemu za avtomatsko obdelavo podatkov (AOP) pod tarifno številko 8471. Uvrstitev pod tarifno podštevilko 8528 51 00 je zato izključena.
                  Ker monitor omogoča prikazovanje signalov strojev za avtomatsko obdelavo podatkov na ravni, ki zadošča za praktično uporabo s strojem za avtomatsko obdelavo podatkov, se šteje, da omogoča prikazovanje signalov strojev za avtomatsko obdelavo podatkov s sprejemljivo ravnijo funkcionalnosti.
                  Monitor je zato treba uvrstiti pod oznako KN 8528 59 31 kot ploščati ravni prikazovalnik, ki lahko na zaslonu prikaže signale strojev za avtomatsko obdelavo podatkov s sprejemljivo ravnjo funkcionalnosti, z zaslonom s tekočimi kristali (LCD).